**Dôležité upozornenia ku konaniam**

**1) - preukázanie vlastníckeho práva**

 Za **doklad** ktorým sa preukazuje **VLASTNÍCKE** **PRÁVO** k pozemku je potrebné v zmysle § 41 a § 69 **zákona č. 162/1995 Z.z.** o katastri nehnuteľností a o zápise vlastníckych a iných práv k nehnuteľnostiam **(katastrálny zákon)** v z.n.p. (ďalej len „katastrálny zákon“) považovať len **list vlastníctva** (skratka „LV“) **okolkovaný** a **overený Správou katastra** vydaný ako výpis alebo kópia LV.
 **Bezplatne** možno získať LV (aktuálny výpis z LV) na internetovom [Katastrálnom portáli](http://www.katasterportal.sk/kapor/), avšak **nemožno ho použiť na právne úkony** (§ 69 ods. 5 katastrálneho zákona) a má **len informatívny charakter**. To znamená, že stavebný úrad nemôže LV v internetu považovať za doklad preukazujúci vlastnícke právo k pozemku.

 **V prípade pochybností odporúčame konkrétnu situáciu konzultovať s príslušným zamestnancom konajúcim vo veci.**

 **Obdobné súvislosti platia aj v prípade predloženia „kópie z katastrálnej mapy“ ku konaniam, v prípade pochybností konzultovať s príslušným zamestnancom konajúcim vo veci.**

**2) - pod „iným právom k pozemku“ sa v zmysle § 139 ods. 1 SZ rozumie predovšetkým:**

1. užívanie pozemku alebo stavby na základe
* **nájomnej** zmluvy (nájom upravujú § 663 a nasl. OZ; ak nájomné právo trvá viac, ako päť rokov, zapisuje sa do katastra nehnuteľností),
* dohody o **budúcej kúpnej** zmluve (§ 50a OZ) alebo dohody o **budúcej** zmluve **o vecnom bremene**,z ktorých **vyplýva právo uskutočniť stavbu** alebo jej **zmenu**,
1. právo vyplývajúce z **vecného bremena spojeného s pozemkom** alebo **stavbou** (vecné bremená upravujú § 151n až 151p Občianskeho zákonníka a na nadobudnutie práva zodpovedajúceho vecným bremenám je potrebný **vklad** do katastra nehnuteľností)**,**
2. právo vyplývajúce **z iných právnych predpisov;** napríklad
* zákon č. 364/2004 Z. z. **o vodách** a o zmene zákona Slovenskej národnej rady č. 372/1990 Zb. o priestupkoch v z. n. p. (vodný zákon) v z. n. p.,
* zákon č. 656/2004 Z. z. **o energetike** a o zmene niektorých zákonov v z. n. p.,
* zákon č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov.,
	1. užívanie pozemku alebo stavby na základe **koncesnej zmluvy,** z ktorej vyplýva právo uskutočniť stavbu alebo jej zmenu (§ 15 zákona č. 25/2006 Z. z. o verejnom obstarávaní a o zmene a doplnení niektorých zákonov v z. n. p.).

 **V prípade pochybností odporúčame konkrétnu situáciu konzultovať s príslušným zamestnancom konajúcim vo veci.**